AIŠKINAMASIS RAŠTAS

Dėl savivaldybės turto perdavimo Molėtų kultūros centrui valdyti patikėjimo teise

1. **Parengto tarybos sprendimo projekto tikslai ir uždaviniai**

Molėtų kultūros centras 2020 m. rugsėjo 30 d. raštu Nr. (1.2) SR-73 „Dėl automobilio perdavimo“ kreipėsi į Molėtų rajono savivaldybės administraciją prašydami perduoti įstaigai krovininį automobilį „Mercedes Benz Sprinter“, kurį šiuo metu patikėjimo teise valdo Molėtų r. paslaugų centras. Atsižvelgus į tai, kad minėtas automobilis dar buvo reikalingas Molėtų paslaugų r. centro veiklai, sprendimo projektas nebuvo parengtas. Molėtų r. paslaugų centro direktoriaus 2020 m. lapkričio 11 d. įsakymu Nr. V2-6 „Dėl savivaldybės turto pripažinimo nereikalingu Molėtų r. paslaugų centro funkcijoms vykdyti“ minėtas automobilis nuo 2021 m. sausio 1 d. pripažintas nereikalingu įstaigos veiklai.

Molėtų kultūros centras rašte nurodo, kad perduotas automobilis bus naudojamas renginių organizavimui: garso, šviesos ir scenos įrangos pervežimui.

Parengto sprendimo projekto tikslas – perduoti nuo 2021 m. sausio 1 d. Molėtų kultūros centrui patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį ir šiuo metu Molėtų r. paslaugų centro patikėjimo teise valdomą krovininį automobilį „Mercedes Benz Sprinter“, kurio valstybinis Nr. JHZ 528, inventorinis Nr. 1206005, indentifikavimo Nr. WDB9066111S546086, įsigijimo vertė 1,00 Eur, likutinė vertė 2020 m. gruodžio 1 d. 1,00 Eur.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 13 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktas, 3.1 papunktis, 10 punktas.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantį turtą valdys ir naudos biudžetinė įstaiga, kurios funkcijų vykdymui jis yra reikalingas. Neigiamų pasekmių nenumatoma.

1. **Priemonės sprendimui įgyvendinti**

Priėmus sprendimą, bus parengtas turto perdavimo aktas, kurį pasirašys įstaigos direktorius.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų r. paslaugų centras.